**Skema til projektbeskrivelser for Kulturkaravanens indholdsproducenter**

**Hverdagens små historier**

|  |  |
| --- | --- |
| **Projektbeskrivelse** | Tager udgangspunkt i billedbogen: **Godnat, sagde katten.** Bogen er skrevet af Glenn Ringtved og illustreret af Rasmus Bregnhøi. Det er en sjov historie om en dreng, der ikke vil sove - en velkendt situation der lægger op til dialog i familien.Bogen købes, så alle børnehaver i kommunen kan modtage 1 bog gratis. Man bestemmer selv lokalt om bogen udsendes eller om man tager ud i børnehaven og kombinerer med en oplæsning. I tillæg produceres en video, hvor Glenn Ringtved præsenterer sig selv og læser historien. Der indgår også et lille legeunivers fra bogen samt papfigurer til en skattejagt på biblioteket. Legeuniverset giver børn og voksne mulighed for at lege sig ind i bogen med de forskellige roller. Skattejagten består af papfigurer fra bogen som ”gemmes” rundt i biblioteket. Det vil sige, at biblioteket kan invitere et vist antal børnehaver til et program på biblioteket, hvor der indgår at man ser videoen, går på skattejagt samt fri leg i universet. Videoen ligger på kulturkaravanens hjemmeside, og vil kunne findes der, og enten sendes direkte til børnehaverne (dem der ikke kommer på besøg på biblioteket) eller vises når børnehaverne kommer på besøg.Til materialet følger et forslag til dialogisk læsning og en fortælleterning med billeder fra historien, som kan bruges på biblioteket eller en bibliotekar kan tage med på besøg i udvalgte børnehaver. – Denne del er del er et mertilbud, som kan være op til det enkelte bibliotek om det skal anvendes. Den dialogisk læseguide kan også sendes til børnehaverne. |
| **Hvem er målgruppen for vores projekt** | Børnehavebørn og deres pædagoger. Man kan også invitere forældre/bedsteforældre til et familiearrangement eller til fri leg (se familieinvitation). |
| **Omfang – hvor mange kan/skal der være til vores arrangement** | Alle børnehaver får en bog samt link til videoen. Lokalt bestemmer man om man tager ud i børnehaverne og hvor mange man inviterer til program på biblioteket |
| **Hvem vil vi inddrage i processen**  | Kommunens børnehaver(pædagoger), kulturkonsulenten, folkebibliotekerne i kommunen og forfatter/illustrator/forlag. |
| **Hvilke krav stiller vi til faciliteter og de medvirkende** | Plads til en børnehavegruppe. Plads til universet (størrelse ca. 2,5 x 2,5 m.) Skattejagt rundt i biblioteket. Udstyr til at vise video med lyd.Printe diplomer have magneter parat |
| **Forslag til lokation** | De lokale biblioteker.Evt. besøg i børnehaverne. |
|  |  |